CELEX: 32007R0435
Language: da
Date: 2007-04-20 00:00:00
Title: Kommissionens forordning (EF) nr. 435/2007 af 20. april 2007 om ændring af forordning (EF) nr. 1010/2006 om visse undtagelsesforanstaltninger til støtte for markedet for æg og fjerkræ i visse medlemsstater

21.4.2007   
            
            
               DA
            
            
               Den Europæiske Unions Tidende
            
            
               L 104/13
            
         
      KOMMISSIONENS FORORDNING (EF) Nr. 435/2007
   af 20. april 2007
   om ændring af forordning (EF) nr. 1010/2006 om visse undtagelsesforanstaltninger til støtte for markedet for æg og fjerkræ i visse medlemsstater
   KOMMISSIONEN FOR DE EUROPÆISKE FÆLLESSKABER HAR —
   under henvisning til traktaten om oprettelse af Det Europæiske Fællesskab,
   under henvisning til Rådets forordning (EØF) nr. 2771/75 af 29. oktober 1975 om den fælles markedsordning for æg (1), særlig artikel 14, stk. 1, første afsnit, litra b),
   under henvisning til Rådets forordning (EØF) nr. 2777/75 af 29. oktober 1975 om den fælles markedsordning for fjerkrækød (2), særlig artikel 14, stk. 1, første afsnit, litra b), og
   ud fra følgende betragtninger:
   
               (1)
            
            
               Visse medlemsstater har vanskeligt ved at overholde den frist, der er fastsat i artikel 10 i Kommissionens forordning (EF) nr. 1010/2006 (3), til at foretage betalinger til de personer, der nyder godt af undtagelsesforanstaltningerne til støtte for markedet, dvs. inden den 31. marts 2007. Da det er første gang sådanne undtagelsesforanstaltninger til støtte for markedet er indført, har det været tidskrævende at iværksætte de administrative procedurer. Betalingsfristen bør derfor forlænges to måneder.
            
         
               (2)
            
            
               Forordning (EF) nr. 1010/2006 bør ændres i overensstemmelse hermed.
            
         
               (3)
            
            
               Da den nuværende frist udløber den 31. marts 2007, bør det fastsættes, at nærværende forordning anvendes fra den 1. april 2007.
            
         
               (4)
            
            
               Foranstaltningerne i denne forordning er i overensstemmelse med udtalelse fra Forvaltningskomitéen for Fjerkrækød og Æg —
            
         UDSTEDT FØLGENDE FORORDNING:
   Artikel 1
   I artikel 10 i forordning (EF) nr. 1010/2006 ændres datoen »den 31. marts 2007« til »den 31. maj 2007«.
   Artikel 2
   Denne forordning træder i kraft på dagen for offentliggørelsen i Den Europæiske Unions Tidende.
   Den anvendes fra den 1. april 2007.
   
      Denne forordning er bindende i alle enkeltheder og gælder umiddelbart i hver medlemsstat.
      Udfærdiget i Bruxelles, den 20. april 2007.
      
         
            På Kommissionens vegne
         
         Mariann FISCHER BOEL
         
         
            Medlem af Kommissionen
         
      
   
   
      (1)  EFT L 282 af 1.11.1975, s. 49. Senest ændret ved forordning (EF) nr. 679/2006 (EUT L 119 af 4.5.2006, s. 1).
   
      (2)  EFT L 282 af 1.11.1975, s. 77. Senest ændret ved forordning (EF) nr. 679/2006.
   
      (3)  EUT L 180 af 4.7.2006, s. 3. Senest ændret ved forordning (EF) nr. 1629/2006 (EUT L 302 af 1.11.2006, s. 41).